stanford-oval/wikipedia huggingface dataset:
Boise (joki)
Historia > Kastelukanavat ja padot

Boisen kaupunki syntyi joen varteen Sawtoothvuoriston juurelle varuste- ja kauppapaikaksi kullanetsijöille. Kultaryntäyksen laannuttua 1860-luvun lopulla kaupungissa heräsi kiinnostus Boisejoen vesien käyttämiseksi joen alajuoksulla olevan maan kasteluviljelyyn. 1880-luvulla paikalliset toimijat suunnittelivat suuren kanava- ja patoprojektin joen eteläpuoleisten maiden keinokasteluun, mutta kanavia saatiin valmiiksi vain muutama kilometri ennen projektin rahoituksen loppumista ja projektin keskeytymistä. 1800-luvulla alkunsa saivat Ridenbaugh- (1877), Phyllis- (1883) ja New York -kanavat (1884). Näistä New York -kanavan rakennustyöt jäivät rahoitus-, omistus- ja lakiongelmien vuoksi alkuvaiheeseen. Muillakin kanavilla oli vaikeuksia rahoituksen kanssa, ja niiden omistajat vaihtuivat usein.
Vuonna 1902 Yhdysvaltain kongressi hyväksyi Reclamation Actin, joka mahdollisti liittovaltion rahoituksen keinokasteluprojekteille, jotka olivat liian kalliita yksityisille tahoille tai osavaltioille rahoitettaviksi. New York -kanava avattiin vuonna 1909, ja siihen vettä nostava Boise Diversionin pato oli valmistunut 1908.
Boise Diversionin padon lisäksi tarvittiin myös suurempi pato varastoimaan vettä kastelujärjestelmän alkupäähän kuumia kesäkuukausia varten. Arrowrock-padon rakennustyöt alkoivat vuonna 1912, ja niitä varten Boise Diversion -patoon lisättiin turbiinit sähkön tuottamiseksi. Arrowrock-pato valmistui vuonna 1915, ja oli valmistuttuaan maailman korkein pato 107 metrin korkeudellaan.
Ajoittain Boisen kaupunkia vaivanneiden tulvien vuoksi 1949 aloitettiin Lucky Peak -padon rakennustyöt. Pato valmistui vuonna 1955, ja se alkoi tuottaa sähköä vuonna 1988.
Marraskuussa 2012 Boise- ja Payettejokien alueella toimivan kastelujärjestelmän arvioitiin tuottavan vuodessa 1 181 miljoonan dollarin arvosta maataloustuotteita, 31 miljoonan arvosta vapaa-ajan toimintaa ja 13 miljoonan arvosta sähköä sekä ehkäisevän 171 miljoonan edestä tulvavaurioita.
Matkailu

Boisejoki on suosittu kelluntakohde, ja vuosittain yli 125 000 ihmistä kelluu erilaisilla kumiveneillä tai -renkailla jokea pitkin Barber-puistosta Ann Morrison -puistoon. Noin 10 kilometrin matka kestää kelluen noin 2–3 tuntia.
Aiheesta muualla

Kuvia tai muita tiedostoja aiheesta Boise (joki) Wikimedia Commonsissa
Boisejoki Meridianissa.
Kanavatyömaa Boisessa 1910.
Boise Diversionin pato vuonna 1912.
Arrowrock-pato vuonna 1915 ennen tekojärven täyttämistä.
Lucky Peakin pato.
Kellujia Boisejoella elokuussa 2004.
Edwin Samuel Montagu

Edwin Samuel Montagu
Edwin Samuel Montagu (6. helmikuuta 1879 Lontoo – 15. marraskuuta 1924 Lontoo) oli brittiläinen poliitikko, joka toimi Intian asioiden ministerinä 1917–1922 ja oli laatimassa vuonna 1919 toteutettua Intian hallinnon uudistusta.
Montagu syntyi Lontoon Cityssä vaikuttaneeseen juutalaiseen pankkiirisukuun. Hänen isänsä oli Swaythlingin paronin arvon saanut pankkiiri Samuel Montagu. E. S. Montagu kuului vuodesta 1906 parlamentin alahuoneeseen liberaalien edustajana ja hänestä tuli pääministeri Herbert Henry Asquithin sihteeri. Vuosina 1910–1914 hän oli Intian asioiden ministeriön (India Office) parlamentaarisena alivaltiosihteerinä. Ensimmäisen maailmansodan aikana hän toimi useissa hallituksen alaisissa viroissa, kuten valtiovarainministeriön finanssisihteerinä ja vuodesta 1915 Lancasterin herttuakunnan kanslerina. Vuonna 1917 Montagu nimitettiin David Lloyd Georgen hallitukseen Intian asioiden valtiosihteeriksi ja hän ryhtyi valmistelemaan Intian hallinnon uudistamista. Johtaessaan talvella 1917–1918 Intiassa vieraillutta valtuuskuntaa hän laati yhdessä varakuninkaana toimineen lordi Chelmsfordin kanssa niin sanotun Montagu-Chelmsford-raportin, jonka pohjalta valmisteltiin vuonna 1919 annettu Government of India Act. Tällä lailla osa Intian hallinnosta siirtyi ensimmäisen kerran intialaisille ministereille, jotka olivat vastuussa vaaleille valituille parlamenteille. Montagu erosi Britannian hallituksesta maaliskuussa 1922 ajauduttuaan pääministerin sekä ulkoministeri George Curzonin kanssa erimielisyyksiin Turkkia koskevasta politiikasta.
Aiheesta muualla

Kuvia tai muita tiedostoja aiheesta Edwin Samuel Montagu Wikimedia Commonsissa
Erkki Levanto

Erkki Theodor Levanto (sukunimi vuoteen 1907 Levander; 9. marraskuuta 1891 Vaasa – 8. syyskuuta 1954 Helsinki) oli suomalainen filosofian tohtori ja kirjailija. Hän käytti myös nimimerkkiä E. Spider.
Levanto tuli ylioppilaaksi Hämeenlinnan lyseosta vuonna 1910. Hän valmistui filosofian kandidaatiksi 1915 ja lisensiaatiksi 1942. Hän toimi fysiikan opettajana Helsingin suomalaisessa yhteiskoulussa vuosina 1919–1927 sekä matematiikan ja fysiikan opettajana Kadettikoulussa ja merisotakoulussa 1928–1942. Professorin arvonimen hän sai vuonna 1952.
Levannon vanhemmat olivat rovasti Mikko Arthur Levander ja Amanda (o.s. Filander). Puoliso oli Hilja Dagmar (o.s. Toivonen) vuodesta 1916.
Teoksia

Interferometrische Untersuchungen über die Kapillardepression des Quecksilbers und die Messgenauigkeit des Quecksilberbarometers, väitöskirja.  Suomalainen tiedeakatemia, Helsinki 1941
Kalamiehen käsikirja, tekijät Erkki Levanto ja Yrjö Ylänne.  Otava 1948, 2. uusittu painos 1956
Erämetsän lumoissa : poikien metsästysseikkailuja, kuvittanut Risto Mäkinen.  Otava 1952
A new normal barometer, Helsingin yliopisto, Meteorologian laitos 76.  Suomalainen tiedeakatemia, Helsinki 1955
Nimimerkillä E. Spider:
Atomivene Aave, seikkailuromaani, kuvittanut Risto Mäkinen.  Otava 1946
Kultaisen taljan laakso, seikkailuromaani, kuvittanut Poika Vesanto.  Otava 1948
Ethan Iverson

Ethan Iverson 2017
Ethan Iverson (s. 11. helmikuuta 1973 Menomonie, Wisconsin) on yhdysvaltalainen jazzpianisti. Hän muutti vuonna 1991 New Yorkiin ja opiskeli yksityisesti Fred Herschin ja Sophia Rosoffin johdolla. Hän teki levytysdebyyttinsä 20-vuotiaana vuonna 1993 albumilla School Work, jolla kuullaan myös tenorisaksofonisti Dewey Redmania. Sittemmin Iverson on työskennellyt muiden muassa Reid Andersonin, Mark Turnerin, Bill McHenryn ja Patrick Zimmerlin kanssa.
Iverson on ehkä saanut suurimman näkyvyytensä The Bad Plus -yhtyeen jäsenenä. Hän on myös toiminut Mark Morris Dance Groupin musiikillisena johtajana. Vuonna 1998 Iverson julkaisi trionsa kanssa albumit Construction Zone (Originals) ja Deconstruction Zone (Standards), joista jälkimmäisen New York Timesin kriitikko valitsi vuoden Top Ten -levylistalle.
Carman (Manitoba)

| Carman (Town of Carman) |
| --- | --- |
 Carman
 Koordinaatit: 49°30′9.09″N, 98°0′6.04″W 
Valtio:   Kanada
Provinssi:  Manitoba
Perustettu:  1870
Kaupungiksi:  1. tammikuuta 1905
Hallinto:  
 – Pormestari:  Bob Mitchell
Pinta-ala:  
 – Kokonaispinta-ala:  4.12 km²
Korkeus:  268 m
Väkiluku (2006):  2,880
 – Väestötiheys:  698.4 as./km²
Aikavyöhyke:  UTC-6
 – Kesäaika:  UTC-5
Postinumero:  R0G 0J0
Suuntanumero(t):  204
 
 Kaupungin kotisivut 
Infobox OKVirheellinen NIMI-arvo: 
Carman on 2 880 asukkaan (2006) kaupunki Manitoban provinssin eteläosassa Kanadassa. Se sijaitsee Provincial Highway 3:n varrella, lähellä Winklerin kaupunkia, noin 70 kilometriä lounaaseen Winnipegistä.
Kaupungissa sijaitsee Manitoban yliopiston campusalue sekä useita majoitusliikkeitä, mukaan lukien motelli Oxbow Inn.
Tunnetuin Carmanista kotoisin oleva henkilö lienee NHL-maalivahti Ed "Eddie the Eagle" Belfour. Myös elokuvanäyttelijä Jack Carson sekä Kanadan purjehdusolympiajoukkueen valmentaja Kelly Hand ovat kotoisin Carmanista.
25. heinäkuuta 2007 Carmanin kaupungissa mitattiin Kanadan kaikkien aikojen korkein lämpötila, 53,0 °C kosteusindeksin kanssa.
Kulttuuri ja urheilu

Kaupungissa on uudehko curlinghalli sekä 18-reikäinen avoin golfkenttä. Carman järjestää vuosittain taidetapahtumia, joista osa on laajalti tunnettuja. Vuosittain elokuun alussa kaupungissa järjestetään viulunsoiton Winston Simpson Fiddle Festival. Maalis–huhtikuussa kaupunki toimii Tempo, Festival of the Arts -tapahtuman isäntänä.
Eräs Manitoban vanhimmista kuoroista, 40-jäseninen Sonatrice Singers, on kokoontunut Carmanissa jo yli kolmen vuosikymmenen ajan. Kuoro on voittanut hopeaa ja pronssia Kanadan Choralfest Canada -tapahtumassa sekä saanut kunniamainintoja.
Maatalous

Laaja maataloussektori käsittää muun muassa Aubin Nurseries -puutarhan, joka jalostaa ja markkinoi pensaita ja puuntaimia. Toinen kasvitarha on Vanderveens Greenhouses, joka markkinoi yksivuotisia kasveja.
Canterburyn tuomiokirkko

| Canterburyn tuomiokirkko Cathedral and Metropolitical Church of Christ at Canterbury |
| --- | --- |

Sijainti:  Canterbury
Koordinaatit:  51°16′47″N, 1°04′59″E
Kirkkokunta:  Englannin kirkko
Rakentamisvuosi:  1070–1834
Tyylisuunta:  romaaninen tyyli gotiikka
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Canterburyn tuomiokirkko (engl. Canterbury Cathedral) Canterburyssa, Kentin kreivikunnassa, on maailmanperintökohde ja yksi Englannin vanhimmista kirkoista. Se on Canterburyn arkkipiispan tuomiokirkko.
Historia

Katedraalin ensimmäinen arkkipiispa oli Pyhä Augustinus Canterburylainen, jonka paavi Gregorius I lähetti lähetyssaarnaajaksi Englantiin vuonna 597. Augustinus perusti katedraalin vuonna 602. Arkeologisissa kaivauksissa löydettiin ensimmäisen anglosaksisen tuomiokirkon perustukset, joka oli rakennettu roomalaisen tien päälle. Augustinus perusti myös benediktiiniläisluostarin kaupunginmuurien ulkopuolelle, jonne arkkipiispat haudattiin vuosisatojen ajan. Luostari ja läheinen Pyhän Martinin kirkko ovat osa maailmanperintökohdetta.
Arkkipiispa Thomas Becket murhattiin katedraalissa 29. joulukuuta 1170, koska kuningas oli joutunut erimielisyyksiin piispan kanssa. Becketin jäännökset siirrettiin myöhemmin rakennettuun kappeliin, johon on haudattu myös Edvard Musta prinssi ja Henrik IV.
Geoffrey Chaucer kuvaa Canterburyn tarinoissa Becketin haudalle matkaavia pyhiinvaeltajia, joista saadut tulot riittivät katedraalin ja muiden rakennusten korjaamiseen.
Aiheesta muualla

Kuvia tai muita tiedostoja aiheesta Canterburyn tuomiokirkko Wikimedia Commonsissa
Katedraalin virallinen sivusto
Arkkipiispa Thomas Becket lasimaalauksessa
Anselm Canterburylaisen rakennuttama krypta
Erkki Leikas

| Erkki Leikas> Henkilötiedot |
| --- | --- |
Koko nimi:  Erkki Aatami Leikas
Syntynyt: 18. toukokuuta 1930 Tampere
Kuollut: 23. kesäkuuta 2021 (91 vuotta) Helsinki
Kansalaisuus:   Suomi
Koripalloilija
Pituus:  185 cm
Pelaajaura
Seurajoukkueet
1952–1958 1959–1960:  Tampereen Pyrintö Sörnäisten NMKY
Erkki Aatami Leikas (18. toukokuuta 1930 Tampere – 23. kesäkuuta 2021 Helsinki) oli suomalainen kori- ja käsipalloilija ja koripallovalmentaja.
Tampereen Pyrinnön kasvatti Leikas pelasi Suomen pääsarjassa yhteensä kymmenen kauden ajan. Hän pelasi pääsarjatasolla Pyrinnössä, jossa saavutti SM-hopeaa kaudella 1958, ja Sörnäisten NMKY:ssä.
Koripallon lisäksi Leikas pelasi SM-sarjatasolla käsipalloa.
Tilastot

| Kausi | Joukkue | Sarja | O | PTS | PTS YHT |
| --- | --- | --- | --- | --- | --- |
| 1952 | Tampereen Pyrintö | SM-sarja | 7 | 3,7 | 26 |
| 1953 | Tampereen Pyrintö | SM-sarja | 22 | 3,3 | 73 |
| 1954 | Tampereen Pyrintö | SM-sarja | 19 | 2,1 | 40 |
| 1955 | Tampereen Pyrintö | SM-sarja | 20 | 5,6 | 112 |
| 1956 | Tampereen Pyrintö | SM-sarja | 17 | 7,2 | 122 |
| 1957 | Tampereen Pyrintö | SM-sarja | 20 | 6,0 | 120 |
| 1958 | Tampereen Pyrintö | SM-sarja | 10 | 4,0 | 40 |
| 1959 | Sörnäisten NMKY | SM-sarja | 21 | 7,9 | 165 |
| 1960 | Sörnäisten NMKY | SM-sarja | 21 | 8,6 | 180 |
| Yhteensä | Yhteensä | SM-sarja | 157 | 5,6 | 878 |
O = ottelut, PTS = pistekeskiarvo, PTS YHT = pisteet yhteensä
Ensimmäinen murhani

| Ensimmäinen murhani |
| --- | --- |

Kirjailija:  Leena Lehtolainen
Kieli:  suomi
Genre:  jännitys
Kustantaja:  Tammi
Julkaistu:  1993
Ulkoasu:  sidottu
Sivumäärä:  251
ISBN:  951-31-0159-2
Sarja: Maria Kallio
Seuraava:  Harmin paikka
Löydä lisää kirjojaKirjallisuuden teemasivulta
Ensimmäinen murhani on vuonna 1993 ilmestynyt Leena Lehtolaisen ensimmäinen rikosromaani ja Maria Kallio -dekkari.
Juoni

Romaanin päähenkilö on Helsingin poliisilaitoksen rikososaston väkivaltatoimistossa sijaisena toimiva poliisi Maria Kallio. Hän selvittää henkirikosta, joka paljastuu hänen ensimmäiseksi murhatutkinnakseen. Aiemmat hänen tutkimansa henkirikostapaukset olivat lähes aina alkoholiin liittyneitä tappoja.
Kirjan uhri on opiskelijakuorossa laulanut charmikas naistenmies Jukka Peltonen. Hän on sotkeutunut huumekauppaan, prostituutioon sekä laittoman viinan levitykseen, mikä osoittautuu myöhemmin murhan motiiviksi.
Pääepäillyt koostuvat lähinnä muista kuorolaisista. Heihin kuuluu muun muassa Antti Sarkela, jonka kanssa Kallio myöhemmin menee naimisiin ja saa lapsia. Murhaaja osoittautuikin lopulta kuoron jäseneksi. Hän oli Peltosen harjoittamaan huumekauppaan sotkeutunut nuori nainen nimeltään Tuulia. Tuulia oli ottanut Peltosen hengiltä petoksen johdosta. Peltonen oli uskotellut tytölle, että tämä oli salakuljettanut hasista, mutta lopulta paljastui, että kyse oli ollut paljon laajemmasta kansainvälisestä kokaiinibisneksestä.
Tuulia alkaa kotonaan käyttäytyä uhkaavasti, kun Maria kertoo tietävänsä, että Tuulia on murhannut Jukan. Kallion esimies, alkoholisoitunut Kalevi Kinnunen ampuu Tuuliaa olkapäähän. Tuulia päätyy sairaalaan ja jää henkiin. Epäselväksi kuitenkin jää, onko tämä oikeustoimikelpoinen.
Ethan Gold

Ethan Gold oli toissijainen hahmo Queer as Folkin (suom. Älä kerro äidille) Yhdysvaltojen versiossa toisella ja kolmannella tuotantokaudella.
Ethan on äärimmäisen taitava viulisti, ja käy samaa koulua Justin Taylorin kanssa. Justin huomaa hänen ainutlaatuiset taitonsa konsertissa, jonne hän menee Lindsayn ja Melanien kanssa syntymäpäivänään. Justin alkaa pitää Ethanista enemmän kuin silloisesta poikaystävästään Brian Kinneystä, koska Ethan on romanttisempi ja sympaattisempi kuin Brian. Toisella tuotantokaudella, huolimatta siitä että Brian järjestää kalliin juhlan hänen sarjakuvansa ensiesiintymiselle, Justin jättää Brianin ja lähtee Ethanin mukaan.
Kolmannella tuotantokaudella Ethan ja Justin asuvat yhdessä, ja suurin osa uskoo, että Ethan on parempi poikaystävä Justinille, koska on lähempänä tämän ikää kuin Brian. Ethan osallistuu viulistien kykykilpailuun, eikä voita sitä. Yksi tuomareista kuitenkin huomaa tämän taidot ja tarjoaa mahdollisuutta levytyssopimukseen. Ethan kieltäytyy, koska osana sopimusta on, että hän ei saa olla julkisesti homoseksuaali. Hän kuitenkin lopulta päätyy allekirjoittamaan sopimuksen, kun Brian kertoo hänelle rikkaan elämän plussapuolista. Pian Ethan pääsee soittamaan toisessa kaupungissa pidettävään konserttiin peruutuspaikalle soittamaan. Hän ei halua Justinin tulevan mukaan kulujen vuoksi. Justin kuitenkin menee konserttiin parhaalta ystävältänsä Daphneltä lainaamallansa autolla ja huomaa flirttailun Ethanin ja tämän suuren ihailijan välillä. Justin tulee epäileväiseksi ja seuraa sivusta, kun Ethan ja ihailija poistuvat paikalta yhdessä. Kun Justin ja Ethan ovat juhlistamassa konserttia myöhemmin kotonaan, ilmaantuu sama ihailija heidän asuntonsa ovelle kädessään kimppu ruusuja. Näin paljastuu, että Ethan on matkansa aikana pettänyt Justinia. Justin jättää Ethanin (myöhemmin tuotantokaudella hän menee takaisin yhteen Brianin kanssa), eikä Ethanista kuulla enää mitään koko sarjan aikana.
Sarjassa Ethania näyttelee kanadalaisnäyttelijä Fabrizio Filippo.
Ethan Bear

| Ethan Bear |
| --- | --- |

Henkilötiedot
Syntynyt: 26. kesäkuuta 1997 (ikä 27) Regina, Saskatchewan
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  89 kg
Seura
Seura:  Washington Capitals
Sarja:  NHL
Pelinumero:  25
Pelaajaura
Pääsarjaura:  2017–
Aik. seurat:  Edmonton Oilers (NHL)   Carolina Hurricanes (NHL)   Vancouver Canucks (NHL)
NHL-varaus:  124. varaus, 2015 Edmonton Oilers
Ethan Bear (s. 26. kesäkuuta 1997) on kanadalainen jääkiekkoilija. Bear on pelipaikaltaan puolustaja ja laukoo oikealta. Hän edustaa NHL-seura Washington Capitalsia. Edmonton Oilers varasi Bearin viidennellä kierroksella vuoden 2015 varaustilaisuudessa. Joulukuussa 2020 Bear teki Oilersin kanssa kaksivuotisen ja yhteensä neljän miljoonan dollarin arvoisen jatkosopimuksen.  Bear on 13. lokakuuta 2019 mennessä pelannut 23 NHL-runkosarjaottelua tehden yhden maalin ja neljä syöttöä eli viisi tehopistettä.
Heinäkuussa 2021 Oilers kauppasi Bearin Carolina Hurricanesiin vaihdossa hyökkääjä Warren Foegeleen.
Lokakuussa 2022 Hurricanes kauppasi Bearin Vancouver Canucksiin vaihdossa viidennen kierroksen varausvuoroon vuoden 2023 varausvuoroon.
Tammikuussa 2024 Bear teki vapaana pelaajana Washington Capitalsin kanssa kaksivuotisen ja yhteensä 4,125 miljoonan dollarin arvoisen sopimuksen.
Eläimen kuva

| Eläimen kuva |
| --- | --- |
 Elokuvan juliste.
Ohjaaja:  Perttu Saksa
Tuottaja:  Timo Vierimaa
Säveltäjä:  Verneri Pohjola Mika Kallio
Kuvaaja:  Perttu Saksa
Leikkaaja:  Perttu Saksa
Valmistustiedot
Valmistusmaa:  Suomi
Tuotantoyhtiö:  Mouka Filmi
Ensi-ilta:  2018 (Docpoint)
Kesto:  30 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Eläimen kuva on Perttu Saksan ohjaama suomalainen dokumentti- ja lyhytelokuva vuodelta 2018.
Elokuva on luontodokumentti, joka käsittelee ihmisen ja eläimen välistä suhdetta.
Ethan Ampadu

Ethan Ampadu toukokuussa 2019.
Ethan Kwame Colm Raymond Ampadu (s. 14. syyskuuta 2000 Exeter, Englanti) on englantilais-walesilainen jalkapalloilija, pelipaikaltaan keskuspuolustaja ja puolustava keskikenttäpelaaja. Hän on pelannut seuraurallaan Englannissa, Saksassa ja Italiassa. Kaudella 2023–2024 hän edustaa Englannin mestaruussarjassa pelaavaa Leeds Unitedia. Hän on pelannut Walesin maajoukkueessa 49 ottelua.
Ampadu pelasi pitkään Exeter Cityn junioreissa. Edustusjoukkueessa hän pelasi kaudella 2016–2017 Englannin kakkosliigassa kahdeksan ottelua sekä cup-otteluita. Kesällä 2017 hän siirtyi Englannin Valioliigassa pelaavaan Chelseaan. Kaudella 2017–2018 hän pelasi Chelsean edustusjoukkueessa yhden ottelun Valioliigassa, kolme ottelua FA Cupissa, jonka Chelsea voitti, ja kolme ottelua liigacupissa. Kaudella 2018–2019 Ampadu pelasi kolme ottelua Eurooppa-liigassa, jonka mestaruuden Chelsea voitti, ja kaksi ottelua FA Cupissa. Kaudeksi 2019–2020 Ampadu siirtyi lainalle saksalaisseura RB Leipzigiin, jossa hän pelasi kolme ottelua Bundesliigassa, yhden ottelun Saksan cupissa ja kolme ottelua Mestarien liigassa.
Syyskuussa 2020 Ampadu siirtyi kauden 2020–2021 loppuun kestävällä lainasopimuksella Valioliigan Sheffield Unitediin, jossa hän pelasi 25 valioliigaottelua ja niistä 23 ottelussa avauskokoonpanossa. Kauden 2021–2022 hän pelasi lainalla Italian Serie A:ssa Venezian joukkueessa, jossa pelasi 29 liigaottelua. Kaudella 2022–2023 hän pelasi lainasopimuksella Speziassa 31 Serie A -ottelua.
Ampadu on pelannut Englannin ja Walesin nuorisomaajoukkueissa. Hän pelasi Walesin A-maajoukkueessa ensimmäisen kerran marraskuussa 2017 ystävyysottelussa Ranskaa vastaan. Vuoden 2023 loppuun mennessä hän on pelannut 49 maaottelua, joista 42 ottelua avauskokoonpanossa. Otteluista seitsemän kuului vuoden 2020 EM-kilpailujen karsintaan ja kahdeksan vuoden 2022 MM-kilpailujen karsintaan. Kesän 2021 EM-kilpailuissa hän tuli vaihdosta kentälle Walesin kahdessa ensimmäisessä alkulohko-ottelussa. Kolmannessa hän pelasi avauskokoonpanossa, mutta hänet ajettiin kentältä ulos 55. minuutilla. MM-kilpailuissa 2022 hän oli avauskokoonpanossa Walesin kaikissa kolmessa ottelussa.
Edwin Scharff

| Mitalit | Mitalit | Mitalit |  |
| --- | --- | --- | --- |
|   Edwin Scharff. |   Edwin Scharff. |   Edwin Scharff. |  |
Maa:   Saksa
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | kuvanveisto |  |
Edwin Scharff (21. maaliskuuta 1887 Neu-Ulm – 18. toukokuuta 1955 Hampuri) oli saksalainen kuvanveistäjä ja olympiamitalisti.
Scharff osallistui vuoden 1928 Amsterdamin olympialaisiin, joissa hän voitti pronssimitalin kuvanveistossa teoksellaan "Plaquette".
Scharffin kunniaksi perustettiin Edwin Scharff -palkinto, jonka Hampurin kaupunki on jakanut ansioituneille taiteilijoille vuodesta 1955 lähtien.
Aiheesta muualla

Wikimedia Commonsissa on kuvia tai muita tiedostoja aiheesta .
Eric Bledsoe

| Eric Bledsoe |
| --- | --- |
 Eric Bledsoe vuonna 2011.
Henkilötiedot
Syntynyt: 9. joulukuuta 1989 (ikä 34) Birmingham, Alabama, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  185 cm
Paino:  97 kg
Nyk. joukkue:  New Orleans Pelicans
Sarja:  NBA
NBA-varaus:  18. varaus 2010; (Oklahoma City Thunder)
Pelaajaura
Seurajoukkueet
2010 – 2013 2013 – 2017 2017 – 2020 2020 - 2021  2021-:  Los Angeles Clippers Phoenix Suns Milwaukee Bucks New Orleans Pelicans Los Angeles Clippers
Eric Bledsoe (s. 9. joulukuuta 1989 Birmingham, Alabama) on yhdysvaltalainen koripalloilija, joka edustaa New Orleans Pelicansia. Oklahoma City Thunder valitsi Bledsoen vuoden 2010 varaustilaisuudessa. Bledsoe on pelipaikaltaan pelintekijä.
Endura

Endura S.A. on sveitsiläinen General Watch Companyn, vuonna 1966 perustama kellovalmistaja, joka sijaitsee Biel/Biennessä Sveitsissä. Endura kuuluu Swatch Groupiin ja on sen niin sanottu "kaupan oma merkki". Endura valmistaa kustomoituja kelloja toisten merkkien ja brändien puolesta. Se myös valmistaa lisenssillä toisten valmistajien kelloja.
Aiheesta muualla

Enduran kotisivut
Esko Seppänen (urheilutoimittaja)

| Esko Seppänen> Henkilötiedot |
| --- | --- |
Syntynyt: 23. tammikuuta 1984 (ikä 40) Heinola
Ammatti:  toimittaja
Esko Seppänen (s. 23. tammikuuta 1984 Heinola) on suomalainen urheilutoimittaja.
Seppänen on opiskellut tiedotusoppia Tampereen yliopistossa vuoden ajan. Hän aloitti toimittajan työnsä Jatkoaika.com-sivustolla. Seppänen toimi Urheilulehdessä ensin toimittajana ja myöhemmin uutispäällikkönä. Hän kirjoitti lehteen myös kolumneja. Kesästä 2013 hän on työskennellyt Viasat-tv-yhtiössä.
Seppäsellä on Twitterissä yli 68 000 seuraajaa. Hänet tunnetaan vedonlyönnin harrastajana.
Seppänen pelasi oman urheilu-uransa aikana jääkiekkoa Lahden ja Heinolan alueen seuroissa. Junioritasolla hän pelasi korkeimmillaan A-nuorten SM-liigaa Pelicansin riveissä ja aikuistasolla Suomi-sarjaa ja edusti Heinolan Kiekkoa.
Seppänen joutui arvostelun kohteeksi keväällä 2015 johtuen hänen veikkausvihjeidensä huonosta palautusprosentista ja sen yhteydestä hänen affiliaattitoimintaansa.
Nykyään Seppänen pitää podcastia. Jakso.fi -sivuston äänestyksessä Seppäsen Urheilucast on valittu jo kolme kertaa peräkkäin vuoden parhaaksi podcastiksi 2018, 2019 ja 2020 "Eläköön, eläköön, eläköön!".
Aiheesta muualla

Esko Seppänen Twitterissä
/ Esko Seppänen Facebookissa
Esko Seppänen Elite Prospects. Everysport Media Group AB. (englanniksi)
Eric Bloom

Eric Bloom.
Eric Bloom (s. 1. joulukuuta 1944 New York) on yhdysvaltalainen muusikko, joka tunnetaan parhaiten Blue Öyster Cult -yhtyeen päälaulajana ja kitaristina. Bloom tunnetaan kovana scifi-fanina ja hänen kitarastaan käytettiin nimitystä "stun"-guitar. Nimitys tullee Star Trek -sarjan aseista.
1960-luvun lopulla koulusta valmistumisen jälkeen Bloom toimi roudarina ja teknikkona sekä musiikkikaupan myyjänä. Kaupassa hän tutustui Soft White Underbelly -yhtyeen jäseniin ja pääsi heidän lavateknikoksi. Yhtyeen laulajan erottua 1969 Bloomista tuli yhtyeen laulaja. Soft White Underbellystä tuli ensin Stalk Forrest Group ja vuonna 1970 lopulta Blue Öyster Cult.
Blue Öyster Cult nousi suureen suosioon 1970-luvun puolivälissä ja Eric Bloom piti yllä yhtyeen hevi-imagoa pukeutumalla lavalla nahkavaatteisiin ja peililaseihin. Hänen imagonsa oli vastakohta kitaristi Donald "Buck Dharma" Roeserille, joka pukeutui lavalla valkoisiin pukuihin.
Bloom on kirjoittanut lauluja tunnettujen scifi-kirjailijoiden, kuten Michael Moorcock, Eric Van Lustbader ja John Shirley, kanssa.